Қазақстан электр қуатын Өзбекстанға жеткізе бастады
"Қазақстан электр қуатын Өзбекстанға жеткізе бастады" | "https://abai.kz/post/94589"
TITLE: Қазақстан электр қуатын Өзбекстанға жеткізе бастады
URL: https://abai.kz/post/94589
META: "Қазақстан электр қуатын Өзбекстанға жеткізе бастады" | "https://abai.kz/post/94589"
DATE: 19.07.2019
AUTHOR(s): Abai.kz
TOTAL WORDS: 113
TEXT: Қазақстан мен Өзбекстан арасындағы келісімге сай, 2019 жылы өзбек қуат жүйесіне 1 млрд кВт/с жеткізіледі. Бұл туралы Қазақстан энергетика министрлігінің баспасөз қызметі хабарлады. Маусымның аяғынан бастап 17 шілдеге дейін Өзбекстанға 145 млн кВт/с берілген. Келісім шарттарына сай, Қазақстан тұтынушыларына электр қуатын алуда басымдық беріледі. Қандай да бір техникалық ақаулар болған жағдайда, өзбек тұтынушылары үшін шектеу енгізіледі. Өзбекстан 69 млрд киловатт-сағат электр қуатын тұтынады, республикадағы жылу электр станциялары мен су электр станциялары 64 млрд киловатт-сағат өндіреді. Сарапшылардың болжамына қарағанда, 2030 жылға қарай елде электр қуатына сұраныс 117 млрд киловатт-сағатқа өседі. Электр қуаты дефицитін шешу үшін үкімет атом электр станциясын салуды жоспарлап отыр. Бірақ елдегі мамандар мен әлеуметтік желі қолданушылары АЭС құрылысына қарсы шықты. Abai.kz
